Publication: Magyar Közlöny
Issue: MK-2002-101 (Year: 2002, Number: 101)
Era: 1990-2004
Section: szóló 1994. évi LV. törvényben meghatározott kivételekkel — termõföld tulajdonjogát az Európai Unióval kötendõ csatlakozási szerzõdésben megállapított átmeneti mentesség lejártáig ne szerezhesse meg?”
Paragraph Index: 168

2002. július 15-i ülésérõl I. A Közalkalmazottak Országos Munkaügyi Tanácsának tájékoztatója az átlagosan 50%-os közalkalmazotti illetményemelésrõl A Kormány elsõ 100 napos programja egyik legfontosabb elemeként 2002. szeptember 1-jei hatállyal a közalkalmazottak alapbére (illetménye) átlagosan 50%-kal emelkedik. Az illetményemelés túlnyomórészt a 10 fizetési osztályból és 14 fizetési fokozatból álló illetménytábla által garantált illetményminimumok növekedése révén valósul meg. Az illetménytábla legalacsonyabb bértétele az A1 fizetési fokozatban az 50 000 forintos minimálbérrel lesz egyenlõ. A magasabb fizetési osztályokban és fokozatokban ennél arányosan nagyobb, a képzettséget és a szolgálatban eltöltött idõt megfelelõen elismerõ garantált illetményminimumok kerülnek megállapításra. A diplomás közalkalmazottaknak garantált legkisebb bérösszeg, a fõiskolai végzettségû pályakezdõk minimál-illetménye (az F1 fokozat bértétele) havi 100 000 forint lesz. Ugyancsak átlagosan 50%-kal emelkednek a felsõoktatási intézményekben oktatók és a tudományos kutatók számára külön illetménytáblázatban garantált illetményminimumok. Az új illetménytábla hatálybalépésének idõpontjától a szakmai illetményszorzók megszûnnek, illetve beépülnek az egységes illetménytáblába. Ez azt eredményezi, hogy az azonos fizetési osztályba és fokozatba besorolt közalkalmazottak garantált illetményminimumában — tevékenykedjenek bármely ágazatban és munkakörben — szeptember 1-jétõl nem lesznek különbségek. A két év alatt duplájára növelt minimálbér miatti bértolódás megszüntetése, a diplomás minimálbér és a szakmai szorzóknak a tábla garantált bértételeibe történõ beépítése együttesen azzal a következménnyel jár, hogy a garantált illetményminimumok emelkedése nem lesz mindenkinél azonosan 50%, hanem attól az egyes közalkalmazottak esetében felfelé és lefelé is eltérhet. Alapvetõen az A—D fizetési osztályok azon fizetési fokozatai esetében, ahol jelenleg a garantált illetmény azonos vagy majdnem azonos a minimálbérrel, a szintén szeptember 1-jétõl változó adójóváírás miatt a nettó illetménynövekedés jelentõsen meghaladja majd az 50%-tól elmaradó bruttó illetményemelkedést. 2002/101. szám Változatlan marad az a szabály, mely szerint a hasznosított második vagy további szakképesítés esetén a táblában garantált illetményminimumok meghatározott százalékkal (a képesítési szorzóval) emelkednek. Az átlagosan 50%-os illetményemelés forrásszükségletét — tételes felmérést követõen — a központi költségvetés biztosítja. Az emelések fedezetét általában a fenntartók (önkormányzatok, költségvetési fejezetek) kapják. Az Országos Egészségbiztosítási Pénztár (OEP) finanszírozási körébe tartozó szervezetek közvetlenül, a költségvetési intézményi körön kívüli, humánszolgáltatást végzõ szervezetek az alapítón, a tulajdonoson keresztül vagy esetenként közvetlenül jutnak hozzá a támogatáshoz. A támogatási összegek kizárólag illetményemelésre (alapbéremelésre), valamint az illetményarányosan (alapbérarányosan) fizetendõ pótlékok, ügyeleti, készenléti díjak növelésére fordíthatók. A költségvetési intézmény-fenntartók (illetve az OEP által finanszírozott egészségügyi intézmények) a közalkalmazotti illetményrendszerben jelenleg garantált illetményminimumok (ideértve a különbözõ képesítési és szakmai szorzókat, valamint az 50 000 forintos minimálbért is) és a szeptember 1-jétõl kötelezõ új illetményminimumok közötti különbséget — illetve annak az illetményarányos pótlékokkal növelt összegét — kapják meg támogatásként. Nem éri tehát hátrány azokat a fenntartókat, amelyek intézményeik, közalkalmazottaik számára a kötelezõ minimumnál jelenleg magasabb illetményeket fizetnek. A finanszírozás rendszerébõl fakadóan keletkezõ többletek helyben maradnak, és a továbbiakban is a táblában garantáltnál magasabb illetmények egyéni megállapítására adnak lehetõséget. Tehát a fenntartók, munkáltatók az eddig a garantált illetményminimumok felett biztosított, 100% feletti illetménybeállások fedezetét nem vonhatják ki a rendszerbõl. II. A Közalkalmazottak Országos Munkaügyi Tanácsának (KOMT) ajánlásai az átlagosan 50%-os közalkalmazotti illetményemelés végrehajtásához A KOMT a 2002. július 15-i ülésen született megállapodás alapján az átlagosan 50%-os közalkalmazotti illetményemeléssel kapcsolatos intézkedés minél zökkenõmentesebb végrehajtása érdekében az alábbi ajánlásokat teszi:

Source: https://magyarkozlony.hu/hivatalos-lapok/f2a10494f643424eea4a7802b66406cdf8d121a3/dokumentumok/6b103b774257a12e2a14d948cf6855f630d4dac1/letoltes